**DOM ZA STARIJE OSOBE**

**"VOLOSKO" OPATIJA**

Andrije Štangera 34

51410 OPATIJA

OIB: 25924713456

Ur.br.: 2156-07003/U3-1-2023-13

Opatija, 10. srpnja 2023. godine

**POLUGODIŠNJI IZVJEŠTAJ O IZVRŠENJU**

**FINANCIJSKOG PLANA ZA 2023. GODINU**

**DOMA ZA STARIJE OSOBE „VOLOSKO“ OPATIJA**

Temeljem odredbi članka 86. stavak 1. Zakona o proračunu („Narodne novine“, broj 144/21) proračunski korisnik obvezan je upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje, do 31. srpnja tekuće proračunske godine, nakon čega se dostavlja nadležnom upravnom tijelu.

Temeljem odredbi članka 23. točka 7. Statuta Doma za starije osobe „Volosko“ Opatija Upravno vijeće Doma donosi izvještaj o izvršenju financijskog plana.

1. **UVOD**

Polugodišnji izvještaj o izvršenju financijskog plana proračunskog korisnika sadrži opći i posebni dio, obrazloženje i posebne izvještaje.

Prihodi i primici, rashodi i izdaci u polugodišnjem izvještaju o izvršenju financijskog plana iskazuju se na razini odjeljka ekonomske klasifikacije.

Opći dio polugodišnjeg izvještaja o izvršenju financijskog plana proračunskog korisnika

sadrži:

- Sažetak Računa prihoda i rashoda i Računa financiranja

- Račun prihoda i rashoda i Račun financiranja.

Račun prihoda i rashoda proračunskog korisnika sastoji se od prihoda i rashoda iskazanih prema izvorima financiranja i ekonomskoj klasifikaciji.

Opći dio polugodišnjeg izvještaja o izvršenju financijskog plana može sadržavati preneseni višak ili preneseni manjak prihoda nad rashodima.

Posebni dio polugodišnjeg izvještaja o izvršenju financijskog plana proračunskog korisnika sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje polugodišnjeg izvještaja o izvršenju financijskog plana proračunskog korisnika sastoji se od obrazloženja općeg dijela i obrazloženja posebnog dijela izvještaja o izvršenju financijskog plana.

Obrazloženje općeg dijela izvještaja o izvršenju financijskog plana proračunskog korisnika sadrži:

-Obrazloženje ostvarenja prihoda i rashoda, primitaka i izdataka

-Obrazloženje prenesenog manjka odnosno viška financijskog plana

Obrazloženje posebnog dijela izvještaja o izvršenju financijskog plana sadrži obrazloženje izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti realizacije tih ciljeva.

Posebni izvještaj u polugodišnjem izvještaju o izvršenju financijskog plana proračunskog korisnika je izvještaj o zaduživanju na domaćem i stranom tržištu novca i kapitala.

Financiranje rashoda Doma za starije osobe „Volosko“ Opatija za 2023. godinu planirano je sljedećim financijsko-planskim dokumentima:

* Financijskim planom za 2023. godinu s projekcijama za 2024. i 2025. godinu kojim je visina rashoda za 2023. godinu utvrđena u iznosu od 1.349.947,67 eura,
* Izmjenama i dopunama Financijskog plana za 2023. godinu s projekcijama za 2024. i 2025. godinu kojim je visina rashoda povećana na iznos od 1.618.921,49 eura.

Temeljem odredbi članka 86. stavak 1. Zakona o proračunu („Narodne novine“, broj 144/21) i odredbi članka 23. točka 7. Statuta Doma za starije osobe „Volosko“ Opatija Upravno vijeće Doma usvaja

**POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2023. GODINU**

**OPĆI DIO**

**A.RAČUN PRIHODA I RASHODA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | |  |  |  |  |  |  | EUR | | **Naziv** | **Izvršenje 01.-06.2022.** | **Izvorni plan 2023.** | **Tekući plan 2023.** | **Izvršenje 01.-06.2023.** | **Indeks Izvršenje 2023. /Izvršenje 2022.** | **Indeks Izvršenje 2023. /Tekući plan 2023.** | | PRIHODI POSLOVANJA | 658.719,76 | 1.396.947,67 | 1.670.091,12 | 708.791,63 | 107,60% | 42,44% | | PRIHODI OD PRODAJE NEFINANCIJSKE IMOVINE | 0,00 | 0,00 | 0,00 | 0,00 | - | - | | **UKUPNO PRIHODI** | **658.719,76** | **1.396.947,67** | **1.670.091,12** | **708.791,63** | **107,60%** | **42,44%** | | RASHODI POSLOVANJA | 659.736,96 | 1.327.622,01 | 1.575.254,83 | 716.677,68 | 108,63% | 45,50% | | RASHODI ZA NABAVU NEFINANCIJSKE IMOVINE | 8.888,86 | 22.325,66 | 43.666,66 | 15.002,00 | 168,77% | 34,36% | | **UKUNO RASHODI** | **668.625,82** | **1.349.947,67** | **1.618.921,49** | **731.679,68** | **109,43%** | **45,20%** | | RAZLIKA-MANJAK | 9.906,06 | 47.000,00 | 51.169,63 | 22.888,05 | 231,05% | 44,73% | |  |  |  |  |  |  |

**B.RAČUN ZADUŽIVANJA/FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
| **Naziv** | **Izvršenje**  **01.-06.2022.** | **Izvorni plan 2023.** | **Tekući plan 2023.** | **Izvršenje**  **01.-06.2023.** | **Indeks Izvršenje 2023. /Izvršenje 2022.** | **Indeks Izvršenje 2023. /Tekući plan 2023.** |
| PRIMICI OD FINANCIJSKE IMOVINE I ZADUŽIVANJA | 0,00 | 0,00 | 0,00 | 0,00 |  |  |
| IZDACI ZA FINANCISJKU IMOVINU I OTPLATE ZAJMOVA | 0,00 | 0,00 | 0,00 | 0,00 |  |  |
| NETO ZADUŽIVANJE/FINANCIRANJE | 0,00 | 0,00 | 0,00 | 0,00 | - | - |

**C. PRENESENI MANJAK IZ PRETHODNIH GODINA**

|  |  |  |  |  |  |  |
| --- | --- | --- | --- | --- | --- | --- |
| **Naziv** | **Izvršenje**  **01.-06.2022.** | **Izvorni plan 2023.** | **Tekući plan 2023.** | **Izvršenje 01.-06.2023.** | **Indeks Izvršenje 2023. /Izvršenje 2022.** | **Indeks Izvršenje 2023. /Tekući plan 2023.** |
| UKUPNI MANJAK | 76.150,88 | 47.000,00 | 51.169,63 | 74.057,68 | 97,25% | 144,73% |

Izvršenje prihoda i rashoda po ekonomskoj klasifikaciji i izvorima financiranja u Računu prihoda i rashoda za prvo polugodište 2023. godine te izvršenje rashoda u Posebnom dijelu Proračuna iskazano prema programskoj klasifikaciji sastavni je dio Polugodišnjeg izvještaja.

1. **OBRAZLOŽENJE OPĆEG DIJELA IZVRŠENJA FINANCIJSKOG PLANA**

Polugodišnjim izvještajem o izvršenju financijskog plana Doma za starije osobe „Volosko“ za 2023. godinu utvrđuje se manjak prihoda nad rashodima u iznosu od 22.888,05 eura što sa prenesenim manjkom iz prethodnih godina čini ukupni manjak u iznosu od 74.057,68 eura što je za 2,7% manje nego u istom financijskom razdoblju prošle godine.

Ukupni prihodi ostvareni su u iznosu od 708.791,63 eura što čini 42,4% godišnjeg plana te su u odnosu na isto prošlogodišnje financijsko razdoblje veći za 7,6%.

Ukupni prihodi odnose se na:

* prihode od pomoći u iznosu od 3.194,45 eura ili 50,1% planiranog kao rezultat nastavka pomoći Ministarstva s ciljem ublažavanja troškova energenata, a koja je započela u travnju 2022. godine,
* prihode od imovine – kamate u iznosu od 8,80 eura ili 67,7% planiranog,
* prihode po posebnim propisima u iznosu od 440.939,11 eura ili 46% planiranog, a na ostvareni iznos utjecalo je povećanje cijene smještaja i dostave ručkova samoplataca od 01.07.2022. godine kao i zbog ostvarene naknade štete s naslova osiguranja zbog čega je prihod veći za 15,6% u odnosu na isto razdoblje prošle godine,
* prihode od pruženih usluga (zakupa poslovnog prostora i zakupa dijela nekretnine za reklamni prostor) i donacija u iznosu od 2.430,01 eura ili 66,2% planiranog,
* prihode od nadležnog proračuna u iznosu od 262.219,26 eura ili 37,3% planiranog što je za 4,5% manje u odnosu na isto razdoblje prošle godine, a navedeno se odnosi na prihode za redovno poslovanje.

Ukupni rashodi poslovanja realizirani su u iznosu od 731.679,68 eura, odnosno 45,2% godišnjeg plana što je u odnosu na prošlogodišnje financijsko razdoblje više za 9,4%.

Ukupni rashodi odnose se na:

* rashode za zaposlene u iznosu od 455.489,31 euro što je 50,4% planiranog i što je za 15,9% više u odnosu na isto financijsko razdoblje prošle godine, a razlog povećanja je povećanje osnovice za obračun plaće, postotka dodatka za rad nedjeljom, koeficijenata složenosti poslova određenih radnih mjesta kao i regresa,
* materijalne rashode koji iznose 257.964,82 eura što je 38,8% planiranog što je 2,3% manje u odnosu na isto prošlogodišnje financijsko razdoblje (u 2022.g. intelektualne usluge-elaborat zaštita od požara i projekt vatrodojave),
* financijski rashodi iznose 297,02 eura ili 50,1% planiranog,
* naknade građanima iznose 2.926,53 eura ili 52,3% planiranog, što je za 34,5% više u odnosu na isto prošlogodišnje razdoblje, a razlog je povećanje iznosa prava na novčanu naknadu za osobne potrebe korisnika Doma prema Zakonu o socijalnoj skrbi i povećanje broja korisnika smještenih temeljem rješenja CZSS,
* rashode za nabavu nefinancijske imovine koji su realizirani u iznosu od 15.002,00 eura ili 34,4% planiranog, a što je za 68,8% više u odnosu na isto financijsko razdoblje 2022. godine (sustav vatrodojave-objekt C).

Izvještaj o zaduživanju na domaćem i stranom tržištu novca i kapitala - u 2023. godini nije bilo zaduživanja niti je zaduživanje planirano te je stanje obveza za kredite i zajmove na dan 01.01. i 30.06.2023. godine 0,00 eura.

1. **OBRAZLOŽENJE POSEBNOG DIJELA IZVRŠENJA FINANCIJSKOG PLANA**

**NAZIV PROGRAMA: 4302 ZAKONSKI STANDARD USTANOVA SOCIJALNE SKRBI**

A 430204 Redovna djelatnost domova za starije osobe

**POSEBAN CILJ:** 5.2. Visok socijalni standard i dostojanstveno starenje

**MJERA:** 5.2.3. Razvoj mreže institucijskih i izvan institucijskih oblika skrbi za sve društvene skupine

Aktivnost Redovna djelatnost domova za starije osobe realizirana je u iznosu od 710.377,18 eura što je 47,1% planiranog. Najveći dio realizira se iz prihoda po posebnim propisima (cijena usluge) te decentralizirane funkcije i odnosi se na rashode za zaposlene i materijalne rashode i nabavku neophodne opreme - sustav za vatrodojavu u zgradi C u vrijednosti od 14.190,00 eura.

Kroz redovnu djelatnost obavljaju se sljedeće usluge i poslovi u 3 zgrade: usluga stanovanja za 125 stanarki i stanara: rad Komisije za prijem i otpust i socijalni rad sa stanarkama i stanarima i rad s rodbinom, radno okupaciona terapija i organizacija slobodnog vremena, briga o zdravlju i njega, pomoć kod osobne higijene i pomoć u obavljanju aktivnosti svakodnevnog života, prehrana (dnevno za sve stanarke i stanare i cca 55 obroka za dostavu za područje Liburnije), obavljanje pomoćno-tehničkih poslova (održavanje opreme i prostora, popravci u 3 zgrade), zaštita na radu, nabava, financijsko računovodstveni poslovi, kadrovski poslovi i sudjelovanje u sustavu kvalitete E-Qualin.

Djelatnost i sve aktivnosti realiziraju se i prate prema unaprijed utvrđenim terminima i redovitom dinamikom dnevno, tjedno, mjesečno, kvartalno, polugodišnje i godišnje ovisno o odjelima i zahtjevima posla.

Evaluacija rada od strane stanara i rodbine te zaposlenika obavlja se tijekom ljetnih mjeseci i biti će predmetom analize do kraja tekuće godine.

U razdoblju od siječnja do lipnja 2023. zaprimljen je 61 zahtjev za smještaj. S obzirom na vrstu smještaja, 20 zahtjeva je za smještaj na stambenom dijelu, a 41 zahtjev je predan za smještaj u stacionaru. Komisija za prijem i otpust se redovito sastaje o čemu se vode zapisnici. Od početka godine smješteno je 17 osoba, 8 muškaraca i 9 žena.

**NAZIV PROGRAMA: 4303 PROGRAMI ŽUPANIJSKIH USTANOVA SOCIJALNE SKRBI** **IZNAD ZAKONSKOG STANDARDA**

T 430302 Radno okupacijske i rekreativne aktivnosti korisnika u domovima za starije osobe

A 430316 Edukacija djelatnika domova za starije osobe

**POSEBAN CILJ:** 5.2. Visok socijalni standard i dostojanstveno starenje

**MJERA:**

5.2.1. Prilagodba socijalnog i zdravstvenog sustava sve starijoj strukturi stanovništva

5.2.3. Razvoj mreže institucijskih i izvan institucijskih oblika skrbi za sve društvene skupine

Radno okupacijske i rekreativne aktivnosti korisnika sufinancirane su od strane Županije u iznosu od 930,71 euro što čini 20% planiranog.

Dom za starije osobe „Volosko“ Opatija pridaje veliku važnost radnoj terapiji u životu stanara. Redovito se provode kulturno-zabavne aktivnosti, zdravstveno-edukativne aktivnosti, bibliotekarke aktivnosti, rekreativno-rehabilitacijske aktivnosti kao i igranje društvenih igara i kreativan rad.

Edukacija djelatnika sufinancirana je od strane Županije, a odnosi se na edukaciju vezanu za E-Qalin sustav kvalitete te je realizirana u iznosu od 360,00 eura ili 10,6% planiranoga.

**NAZIV PROGRAMA: 4306 KAPITALNA ULAGANJA U USTANOVE SOCIJALNE SKRBI**

K 430601 Adaptacija i rekonstrukcija objekata ustanova socijalne skrbi

**POSEBAN CILJ:** 5.2. Visok socijalni standard i dostojanstveno starenje

**MJERA:** 5.2.2. Podizanje infrastrukturnog kapaciteta te poboljšanje kvalitete usluga institucija na području socijalne skrbi

Tijekom polugodišta završeno je uređenje dijela okoliša u iznosu 20.011,79 eura ili 99,3% planiranog. Uređenje prostora za druženje na otvorenom i čvrsta betonska ograda prema dubini u prostoru crkve Sv. Ana za naše stanare ima iznimnu važnost zbog sigurnosti i prilagođenog kretanja u Parku seniora i čini cjelinu uz uređen prostor u pomoćnoj zgradi. Naš okoliš je ugodno i lijepo mjesto druženja s članovima obitelji naših stanara i sugrađanima koji sve više svraćaju.